Larix decidua

El làrese, làress o łarexe (nome sientifego Larix decidua) el xe na pianta conifera, de ła fameja de łe Pinaceae. El vive sułe Alpi, sui Carpasi (sui Tatra in spece), e in 'tel'Europa çentrałe. Sui monti se pol trovarlo dai 1000 ai 2600 metri de quota, el pol resistere anca a manco 50 °C e el vien alto fin a 40-50 metri.

Lärche pa i todeschi, larch pa i inglesi, larice pa i taljàn, mélèze pa i françesi, el pol vivere pi de 500 ani. No el xe na pianta senpreverde e difati in autuno le foje prima łe diventa załe e dopo łe casca xo. Ste foje łe xe dei aghi verdi che vien su a ciufeti de 20-30 sui rami, i fioreti feminiłi i xe roxi, longhi 1 çentimetro, quei maskiłi załi, de meso çentimetro, i vien su in apriłe-majo. Łe pigne łe xe longhe 2-6 çentimetri, ła scorsa grisa-maron ła xe lisia 'ntełe piante xovani, crepà a crostoni maron in quełe vecie.

Col legno se fa mobiłi, infixi, barche e altri atresi; dała scorsa se tira fora tanini par ła concia e ła tintoria.

Categoria:Àlbare
Categoria:Gymnospermae